AIŠKINAMASIS RAŠTAS

Dėl sprendimo atlikti 2015, 2016 ir 2017 metų finansinių ataskaitų rinkinių auditus ir audito įmonės išrinkimo

**1. Parengto tarybos sprendimo projekto tikslai ir uždaviniai**

Viešoji įstaiga Molėtų turizmo ir verslo informacijos centras (toliau – Įstaiga) 2015 m. lapkričio 26 d. raštu Nr. SD-46 „Dėl VŠĮ Molėtų turizmo ir verslo informacijos centro audito įmonės parinkimo 2015 m., 2016 m., 2017 m finansinių ataskaitų rinkinių auditui atlikti“, prašo išrinkti audito įmonę 2015, 2016 ir 2017 metų finansinių ataskaitų rinkinių auditams atlikti. Įstaiga žodžiu apklausė tris tiekėjus dėl audito paslaugų atlikimo. Pasiūlymų vertinimo kriterijus – mažiausia kaina. Prie rašto pridedama 2015 m. lapkričio 25 d. tiekėjų apklausos pažyma, kurioje nurodyta, kad tinkamiausia tiekėja pripažinta UAB „Aruditas“, pasiūliusi 2015, 2016 ir 2017 metų finansinių ataskaitų rinkinių auditus atlikti už 1350 Eur (be PVM, kasmet sumokant po 450,0 Eur). Įmonė nemoka PVM mokesčio.

Vadovaudamasis Lietuvos Respublikos viešųjų įstaigų įstatymo (toliau – Įstatymas) 10 straipsnio 1 dalies 14 punktu, viešosios įstaigos visuotinis dalininkų susirinkimas (šiuo atveju – Molėtų rajono savivaldybės taryba) priima sprendimą dėl audito įmonės išrinkimo. Įstatymo 11 straipsnio 2 dalis nustato, kad viešosios įstaigos metinių finansinių ataskaitų rinkinio auditas atliekamas, kai visuotinis dalininkų susirinkimas priima sprendimą atlikti tokį auditą ir išrenka auditorių ar audito įmonę.

Parengto sprendimo projekto tikslas – išrinkti audito įmonę Įstaigos 2015, 2016 ir 2017 metų finansinių ataskaitų auditams atlikti, nustatyti audito paslaugų apmokėjimo sąlygas ir įgalioti direktorę Daivą Kulienę pasirašyti audito paslaugų atlikimo sutartį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis;

Lietuvos Respublikos viešųjų įstaigų įstatymo 10 straipsnio 1 dalies 14 punktas, 11 straipsnio 2 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – vykdomos teisės aktų nuostatos.

Neigiamų pasekmių nenumatoma.

**4. Priemonės sprendimui įgyvendinti**

Bus atlikti Įstaigos 2015, 2016, 2017 metų finansinių ataskaitų rinkinių auditai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Už audito paslaugų atlikimą per 3 metus Įstaiga iš savo biudžeto lėšų sumokės 1350,0 Eur.

**6. Vykdytojai, įvykdymo terminai**

Sprendimo vykdytojas – Įstaigos direktorius.

Parengė

Aldona Rusteikienė

Turto skyriaus vedėja